PATVIRTINTA

Vilniaus lopšelio-darželio „Berželis“

l. e. p. direktoriaus 2021 m.birželio 1 d.

įsakymu Nr. V-50

**VILNIAUS LOPŠELIO-DARŽELIO „BERŽELIS“**

**IKIMOKYKLINIO IR PRIEŠMOKYKLINIO AMŽIAUS VAIKŲ**

**PAŽINIMO IR TYRINĖJIMO PROGRAMA**

**„ATRADIMŲ IR TYRINĖJIMŲ DŽIAUGSMAS VASARA“**

**I SKYRIUS**

**BENDROSIOS NUOSTATOS**

1. Švietimo teikėjas – Vilniaus lopšelis-darželis „Berželis“ (toliau – įstaiga),

įregistruota Juridinių asmenų registre, kodas 190026120. Teisinė forma – biudžetinė įstaiga. Grupė – ikimokyklinio ir priešmokyklinė ugdymo mokykla.

1. Įstaigos buveinės adresas – Taikos g. 187, LT- 05209, Vilnius, el. pašto adresas:

rastine@berzelis.vilnius.lm.lt, internetinės svetainės adresas: www.berzelis.lt

1. Programos rengėjai: l. e. p. direktorė Loteta Semaška, direktoriaus pavaduotoja ugdymui Erika Rynkevičienė.
2. Programos koordinatorius – direktoriaus pavaduotoja ugdymui Erika Rynkevičienė.
3. Programos trukmė – birželis - rugpjūtis
4. Programos turinys koreguojamas pagal poreikį.
5. Programos dalyviai – ikimokyklinio ir priešmokyklinio amžiaus vaikai, pedagogai, tėvai.
6. Programos įgyvendinimui įstaigoje taikomos priemones, kurių pagalba ugdytiniai patirs pažinimo ir atradimo džiaugsmą, ugdysis socialinius, pažintinius, komunikacinius, saviraiškos ir kitus individualius gebėjimus, skatinančius loginį mąstymą, kompleksinį problemų sprendimą, ugdymosi motyvaciją.

**II SKYRIUS**

**PRINCIPAI**

9. Humaniškumo principas. Pagarba vaikui, tinkama vaiko fizinių ir psichinių galių plėtotė, prasmingas vaiko poreikius, interesus ir galimybes atitinkantis ugdymo turinys bei metodai, vaiko pasitikėjimas suaugusiais.

10. Individualizavimo principas. Ugdymas grindžiamas kiekvieno vaiko asmenybės pažinimu, ugdymo(si) poreikių pripažinimu, numatant veiklas ir sudarant sąlygas kiekvienam vaikui ugdytis ir tobulėti.

11. Aktyvaus ugdymosi principas. Vaikas patirtį kaupia pats aktyviai veikdamas, bandydamas, eksperimentuodamas, bendraudamas ir bendradarbiaudamas, sąveikaudamas su aplinka ir daiktais. Ugdant einama nuo žinomo prie nežinomo, nuo lengvo prie sunkaus, nuo artimo prie tolimo, nuo paprasto prie sudėtingo.

**III SKYRIUS**

**TIKSLAS IR UŽDAVINIAI**

12. **Programos tikslas** – formuoti vaikų supratimą apie aplinkinį pasaulį, mokyti atrasti ir perimti įvairius pasaulio pažinimo būdus, tyrinėti įvairius daiktus, reiškinius, jų tarpusavio ryšius, ugdant pojūčius, lavinant suvokimą, mąstymą, kalbą.

13. **Programos uždaviniai:**

13.1. plėtoti vaikų domėjimąsi gamtos objektais, reiškiniais ir daiktais, juos lyginti, rasti

panašumus bei skirtumus, padėti skirti medžiagų savybes ir būvius;

13.2. ugdyti bendravimo, elementarius savikontrolės, problemų sprendimo įgūdžius,

skatinant gražius tarpusavio santykius;

13.3. plėtoti vaiko pažinimo ir mąstymo galimybes, taikant žaidybinius interaktyvius

metodus, naudojant išmaniąsias technologijas;

13.4. skatinti išgyventi nuostabos, pasigėrėjimo, atradimų džiaugsmą.

14. Pažintinė veikla vykdoma edukacinėje erdvėje, lauke, grupėje pogrupiais arba visa grupe. Pogrupiai sudaromi, atsižvelgiant į ugdytinių amžių, gebėjimus ir asmeninius jų saviraiškos poreikius.

**IV SKYRIUS**

**TURINYS. METODAI. PRIEMONĖS**

15. **Ugdymo metodai:** žaidimas, pokalbis, klausymasis, stebėjimas, patirtinis mokymasis,

tyrinėjimas, bandymas, eksperimentavimas, modeliavimas, situacijos sprendimas,informacijos paieška, veiklos pristatymas, vaizduotės skatinimas.

16. Programos turinys, naudojamos priemonės:

|  |  |  |  |
| --- | --- | --- | --- |
| **Eil. Nr.** | **Sritis** | **Turinys** | **Priemonės** |
| 1. | Aplinkos  objektų  pažinimas | Domisi, iš ko pagaminti daiktai, kokia jų  paskirtis, iš kur gaunama medžiaga daiktui  pagaminti (molis, oda, stiklas, plastikas,  popierius, metalas ir pan.).  Tyrinėja žemėlapį bei gaublį, bando  naudotis skaitmeniniais žemėlapiais. Su  suaugusiojo pagalba randa pažymėtą Lietuvą,  Vilnių, savo namą, kuria kelionės į darželį  žemėlapį. Gamina miesto ar gatvės maketą.  Mokosi naudotis kompasu, su suaugusiojo  pagalba įvardindamas keturias pasaulio puses.  Susipažįsta su laiko trukmę įvardinančiomis  sąvokomis bei jo matavimo priemonėmis.  Pasitelkdamas įvairius pojūčius tyrinėja ir nustato įvairių daiktų požymius. Stebėdamas  eksperimentus susipažįsta su objekto medžiagos  savybėmis (pvz.: kas dega, lydosi, tirpsta,  garuoja, „auga“, veržiasi, keičia formą, spalvą, dydį), bando pavaizduoti stebėjimų rezultatus  lentelėse. Eksperimentuoja dailės priemonėmis -  maišo įvairių spalvų vandeninius dažus, tapo ant  skirtingos faktūros pagrindo (stiklo, plastiko,  audinio, popieriaus ir t.t.). Įvairiais ritminiais,  melodiniais bei savo gamybos vaikiškais muzikos instrumentais pritaria dainoms, tyrinėja jų skambėjimo tembrus | Žemėlapiai, gaublys,  kompasas, žiūronai,  lupa, kompiuteris,  chronometras, smėlio bei mechaninis  laikrodžiai,  kalendorius. Priemonės  popieriui gaminti:  popieriaus lapai, indas,  vanduo, sietelis,  kempinė, rankšluostis,  plaukų džiovintuvas,  lygintuvas, laikraščiai.  Įvairaus dydžio ir faktūrų  popieriaus lapai, molis,  odos atraižos, stiklo,  plastiko bei metalo  plokštelės. Vanduo, žvakė, įvairios  eksperimentinės  medžiagos, žirklės.  Mėgintuvėliai,  piltuvėliai, įvairios  talpos indai, muzikos  instrumentai ir  priemonės jų gamybai  (dėžutės, popierius,  skirtingo ilgio ir pločio  guma ir kt.). |
| 2. | Gamtos  pažininimas | Stebi orų pasikeitimus gamtoje, žymi oro  pokyčius kalendoriuje. Analizuoja, lygina kelių  dienų rezultatus. Tyrinėja šerkšną, ledą,  lietų, kitus gamtos reiškinius, atlieka bandymą  su ledo gabalėliais, nustato vėjo kryptį, kuria  metų laikų pristatomąjį stendą. Stebi ir tyrinėja  sliekus, sraiges, vabzdžius. Atlieka paprastus  bandymus su augalais, daigina, augina, prižiūri  augančius augalus. Įsitikina, kad augalams  reikia šviesos, vandens ir dirvožemio, suvokia  augalų gyvenimo ciklą. Tyrinėja save  veidrodyje, žmogaus akies bei skeleto  modelius. Įgyja žinių apie ūgį, svorį, kūno dalių  bei vidaus organų paskirtį. Gamtos bei aplinkos  pažinimui naudojasi penkiais pojūčiais:  lytėjimu, klausa, rega, skoniu bei uosle. | Kalendorius, priemonės  vėjo krypčiai nustatyti  (plunksnos, popieriaus ir  audinio juostelės).  Termometrai oro bei  vandens temperatūrai  matuoti, lupa, vabzdžių  stebėjimo priemonė,  mikroskopas,  fotoaparatas, išmanusis  telefonas, Vanduo,  dirvožemis ir kitos  priemonės sėklų  daiginimui ir dygstančių  augalų priežiūrai.  Žmogaus akies bei  skeleto modeliai,  veidrodis,  enciklopedijos, žinynai,  žurnalai, kortelių  žaidimai. Vaisiai,  daržovės, uogos, kiti  maisto produktai. |
| 3. | Skaičiavimas  ir matavimas | Lygina kasdienėje aplinkoje pasitaikančių  daiktų ilgį, aukštį, masę, storį, plotį juos dedant  vieną prie kito, kilnojant, matuojant įvairiais  matavimo prietaisais, naudojant sąlyginį matą.  Skaičiuoja, rūšiuoja daiktus nuo mažiausio iki  didžiausio ir atvirkščiai, grupuoja juos pagal  išorinius požymius, susipažįsta su  skaitmenimis, juos įvardina. Suaugusiojo  padedamas užrašo rezultatus, vertina savo  pasiekimus ir pažangą. Atlieka stebėjimus ir  eksperimentus, kurių metu tyrinėja tūrio ir  formos santykį. Mokosi atpažinti, įžvelgti  problemą pagal tam tikrus požymius: nežinau,  sugriuvo, nesutinku, blogai jaučiuosi,  nepavyksta padaryti taip, kaip mačiau knygoje,  virtualioje aplinkoje ir kt. Sprendžia iššūkio situacijas, atranda sprendimus. Žaidžia loginius žaidimus, kuriuose turi atrasti galimus sprendimus, ieškoti išeities. | Skirtingų matmenų ir  talpos daiktai,  svarstyklės, liniuotė,  ruletė, matavimo  juostelė, magnetinės  skaičiavimo juostos,  skalės, popierius,  rašikliai.  Loginiai žaidimai  kompiuterinėje  laikmenoje. Šviesos stalas. |
| 4. | Tyrinėjimas ir  kūrybiškumas | Tyrinėja įvairius technologijos sprendimus  (maisto gaminimas, receptų kūrimas ir t.t.)  Tyrinėja chemines medžiagų reakcijas, energiją (spalvų maišymas, naudojant vienkartinius indelius su spalvotu vandeniu ir  servetėles, spalvotų saldainių tirpinimas  vandenyje jį dažant, sauso ledo ir karšto  vandens maišymas ir t.t.) Tyrinėja įrankius  (ratus, svirtis, svarstykles, žirkles). Naudoja  programavimo mokymuisi skirtais žaislais,  šviesos, spalvų, kvapų, muzikos terapijai  skirtomis technologinėmis priemonėmis.  Įvairiais ritminiais, melodiniais bei savo  gamybos vaikiškais muzikos instrumentais  pritaria dainoms, tyrinėja jų skambėjimo  tembrą. Stebi virtualioje aplinkoje daiktų  gamybos procesus. Tikslingai sukaupia dėmesį, susipažįsta su raidėmis. Atsako į klausimus, užrašo tyrinėjimų rezultatus naudodami diktofoną, kompiuterį, piešimo priemones, akmenukus ir kt. mokymosi skaityti ir rašyti būdą: stebint, liečiant, klausant, užuodžiant, vaizduojant kūnu. Eksperimentuoja dailės priemonėmis – maišo įvairių spalvų vandeninius dažus, tapo ant skirtingos faktūros pagrindo (stiklo, plastiko,  audinio, popieriaus ir t.t.). | Multisensorinės, šviesos,  spalvų, kvapų, muzikos  terapijai skirtos  priemonės. Diktofonas,  kompiuteris, piešimo  priemonės, gamtinė  medžiaga ir kt. Įvairios  faktūros raidės. Garsą  įrašantys ir atkartojantys  žaislai, žodžių žaidimai.  Interaktyvios knygos, šviesos stalai ir  kitos išmaniosios  technologijos.  Įvairūs maisto produktai,  lentelės, indai, stalo  įrankiai, vienkartiniai  indeliai, servetėlės,  sausas ledas ir kt.  priemonės |
| 5. | Edukaciniai  žaidimai | Žaidžia interaktyvius  žaidimus, kurie suteikia žinių apie aplinką,  gamtą bei jos reiškinius. Tikslingai sukaupia  dėmesį, mokosi skaičiuoti, susipažįsta su  raidėmis, skaitmenimis bei jų seka. Įvardina  dydžius, spalvas ir formas, matuoja šuolio  rezultatus liniuote, rulete arba žingsniais.  Atskiria, kurie veideliai yra linksmi, kurie pikti ir liūdni. Gamina priemonę „Jausmų namelis“.  Lavina mąstymą, greitą reakciją, judesių  koordinaciją. Bendrauja su kitais vaikais,  pratinasi derinti savo veiksmus, valdyti  ambicijas. Suaugusiojo padedamas užrašo  rezultatus, vertina savo pasiekimus ir  pažangą. | Interaktyvi  įranga, liniuotė, ruletė, popierius, rašikliai. |

**V SKYRIUS**

**PASIEKIMAI IR JŲ VERTINIMAS**

17. Įgyvendinus vasaros veiklos programą, bus pasiekti kokybiniai ir kiekybiniai pažinimo ugdymo(si) pokyčiai:

17.1. vaikai išmoks atrasti ir perimti įvairius pasaulio pažinimo būdus, išgyvens

atradimų džiaugsmą;

17.2. įgis bendravimo, savikontrolės, problemų sprendimo įgūdžių, išmoks bendrauti ir

bendradarbiauti su suaugusiais ir vaikais;

17.3. gebės pasirinkti reikiamas priemones, naudoti žaidybinius interaktyvius metodus,

išmaniąsias technologijas stebėjimams, eksperimentams ir bandymams atlikti.

18. **Ugdymo pasiekimų vertinimas:**

18.1. taikomi metodai: stebėjimas, interviu su vaiku, pokalbis su tėvais, pedagogais, vaiko veiklos analizė, nuotraukos ir kita;

18.2. ugdymo pasiekimų vertinimo dažnumas –pedagogas vaiko pasiekimus vertina nuolat. Stebėjimų rezultatai yra fiksuojami į savaitės planus.

18.3. ugdymo pasiekimų fiksavimo formos – pagal ikimokyklinio ir priešmokyklinio amžiaus vaikų pasiekimų vertinimo tvarkos aprašą.

**NAUDOTA LITERATŪRA**

1. Bieliauskaitė, A. 500 klausimų ir atsakymų enciklopedija vaikams. Kaunas, 2016.
2. Burneikienė, E. Žmogaus kūnas. Vilnius, 2006.
3. Carla Nieto Martinez. Smagūs bandymai vaikams. Naujoji Rosma, 2014.
4. Čepulis, M. Visa tiesa apie gyvūnus. Vilnius, 2018.
5. Česiūnienė, R. Mėgintuvėlis kosmose. Vilnius, 2015.
6. Dzin, R. Peliūnės vasara. Interaktyvi knyga su dainelių garso įrašais. Vilnius, 2018.
7. Dodge D., Colker L., Heroman C. Ikimokyklinio amžiaus vaikų kūrybiškumo ugdymas. Vilnius, Presvika, 2007.
8. Gražienė, V. Kviečiame pažaisti. Kaunas. Šviesa, 2007.
9. Hofman, H. Didžioji atsakymų į vaikų klausimus knyga. Kaunas. Vaiga, 2006.
10. Ikimokyklinio ugdymo metodinės rekomendacijos. 2015.
11. Karen Romano Young. Išbandyk. 50 smagių eksperimentų pašėlusiems mokslininkams. 2015.
12. Larouse. Mano pirmoji enciklopedija kaip viskas atsiranda? Baltos lankos, 2008.
13. Larouse. Mano pirmoji enciklopedija kas tai yra? Baltos lankos, 2006.
14. Makauskienė, R. Tavo kūnas. Vilnius, 2016.
15. Meškauskaitė, A. Interviu su daiktais. Vilnius, 2018.
16. Paltanavičius, S. Gamtos metų ratas. Vilnius 2018.
17. Paltanavičius, S. Kakės Makės enciklopedija. Gyvūnai. Vilnius. Alma litera, 2016.
18. Persico, L. Bandymai vaikams. Vilnius, 2016.
19. Priešmokyklinio ugdymo bendroji programa. 2014.
20. Star, F. Kodėl? Enciklopedija. Vilnius. Alma litera, 2017.
21. Winston, R. Kuo aš ypatingas? Vilnius. Alma litera, 2006.